ইরাক
ইরাকের জাতীয় সংসদের আসনসংখ্যা ২৭৫। ২০০৫ সালের ডিসেম্বরে এর জন্য জাতীয় নির্বাচন অণুষ্ঠিত হয়। নির্বাচিত সরকার ২০০৬-২০১০ সালের জন্য ক্ষমতায় থাকবে।
ইয়েমেনের একত্রীকরণ
১৯৯৯ সালের সেপ্টেম্বরে ইয়েমেনে প্রত্যক্ষ ভোটে আলি আবদুল্লাহ সালেহ রাষ্ট্রপতি নির্বাচিত হন।। ইতিপূর্বে ১৯৯৭ সালের এপ্রিলে সংসদ নির্বাচন হয়। ২০০০ সালের সংবিধানের সংশোধনীতে রাষ্ট্রপতির মেয়াদ দুই বছরের জন্য বৃদ্ধি করা হয়। পাশাপাশি সংসদের মেয়াদ ছয় বছর করা হয়। ২০০১ সালের সংশোধনীতে দ্বিকক্ষবিশিষ্ট আইনসভার বিধান সংবিধানে অন্তর্ভুক্ত করা হয়। এর মাধ্যমে রাষ্ট্রপতির নিয়োগ দেয়া ১১১ সদস্যবিশিষ্ট শুরা কাউন্সিল এবং জনগণের ভোটে নির্বাচিত ৩০১ সদস্যবিশিষ্ট প্রতিনিধি পরিষদ গঠিত করার বিধান উল্লেখিত হয়।